P6_TA(2006)0072

A külső fellépések számára kialakított garanciaalap *

Az Európai Parlament jogalkotási állásfoglalása a külső fellépésekre vonatkozó garanciaalap létrehozásáról szóló 2728/94/EK, Euratom rendelet módosításáról szóló tanácsi rendeletre irányuló javaslatról (COM(2005)0130 – C6-0176/2005 – 2005/0025(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2005)0130) [1],

- tekintettel az EK-Szerződés 308. cikkére és az EAEK-Szerződés 203. cikkére, amely alapján a Tanács konzultált a Parlamenttel (C6-0176/2005),

- tekintettel a Jogi Bizottságnak a javasolt jogalapról szóló véleményére,

- tekintettel eljárási szabályzata 51. és 35. cikkére,

- tekintettel a Költségvetési Bizottság jelentésére (A6-0054/2006);

1. jóváhagyja a Bizottság javaslatát, annak módosított formájában;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése és az Euratom-Szerződés 119. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot a Parlamenttel való konzultációra, abban az esetben, ha lényegesen módosítani kívánja a Bizottság javaslatát;

5. utasítja elnökét, hogy továbbítsa álláspontját a Tanácsnak és a Bizottságnak.

Módosítás: 1

1. bevezető hivatkozás

Módosítás: 2

2. bevezető hivatkozás

Módosítás: 3

(4) preambulumbekezdés

(4) Amennyiben a garancialap feltöltésére létrehozott tartalékot a 2007-2013-ra vonatkozó pénzügyi tervre megszüntetik, a garanciaalap finanszírozását az Európai Unió általános költségvetéséből történő kötelező kiadásként kell biztosítani.

(4) Amennyiben a garancialap feltöltésére létrehozott tartalékot a 2007-2013-ra vonatkozó pénzügyi tervre megszüntetik, a garanciaalap finanszírozását a pénzügyi terv plafonértékein kívül kell biztosítani, és fel kell tüntetni a tartalékban.

Módosítás: 4

(7) preambulumbekezdés

(7) A Szerződések az EK-Szerződés 308. cikkében illetve az Euratom-Szerződés 203. cikkében foglaltakon kívül nem biztosítanak hatáskört e rendelet elfogadására,

Módosítás: 5

1. cikk 4. pont

1. cikk 4. pont 5. cikk (2) bekezdés (2728/94/EK, Euratom rendelet)

(2) Az e kiegyenlítő mechanizmus alapján történő számításokat el kell különíteni a 3. cikk (3) bekezdésében, valamint a 4. cikkben említett számításoktól. Mindazonáltal azok együtt évi egyszeri átutalást eredményeznek. Az Európai Unió általános költségvetéséből e kiegyenlítő mechanizmus keretében fizetendő összegeket az alap nettó eszközállományként kell kezelni a 3. és 4. cikk szerinti számításhoz.

(2) Az e kiegyenlítő mechanizmus alapján történő számításokat el kell különíteni a 3. cikk (3) bekezdésében, valamint a 4. cikkben említett számításoktól. Mindazonáltal azok együtt évi egyszeri átutalást eredményeznek, de a különböző részek egyértelmű megjelölésével. Az Európai Unió általános költségvetéséből e kiegyenlítő mechanizmus keretében fizetendő összegeket az alap nettó eszközállományként kell kezelni a 3. és 4. cikk szerinti számításhoz.

Módosítás: 6

1. cikk 4. pont

5. cikk (3) bekezdés (2728/94/EK, Euratom rendelet)

3. Ha – egyszeri vagy többszöri jelentősebb nem teljesítést követő garanciaaktiválás eredményeként – az alap forrásállománya az előirányzott összeg 50 %-a alá süllyedne, úgy a Bizottság jelentést nyújt be azon kivételes intézkedésekről, amelyek az alap újrafeltöltéséhez szükségesek lehetnek.

3. Ha – egyszeri vagy többszöri jelentősebb nem teljesítést követő garanciaaktiválás eredményeként – az alap forrásállománya az előirányzott összeg 75 %-a alá süllyedne, úgy a Bizottság azonnal értesíti a költségvetési hatóságot a helyzet okairól és jelentést nyújt be azon kivételes intézkedésekről, amelyek az alap újrafeltöltéséhez szükségesek lehetnek.

[1] A Hivatalos Lapban még nem tették közzé.

--------------------------------------------------